Tomas Bronius Dirmeikis

Tomas Bronius Dirmeikis (1910 m. sausio 24 d. Kražiuose – 1961 m. kovo 13 d. Čikagoje, JAV) – Lietuvos žurnalistas, redaktorius, teisininkas.

 Biografija 
Baigė Vytauto Didžiojo universiteto Teisių fakultetą. Tobulinosi Bazelio, Vienos, Paryžiaus universitetuose, 1942 m. Vilniaus universitete gavo teisių daktaro laipsnį.

Studijų metais – studentų tautininkų korporacija „Neo-Lithuania“ narys, jos laikraščio „Studentų balsas“ vyriausias redaktorius.  Dirbo žurnalo „Akademikas“ redakcijoje. Dėstė teisę Prekybos institute Klaipėdoje. Nuo 1939 m. gruodžio iki 1940 m. birželio mėn. laikraščio „Lietuvos aidas“ vyr. redaktorius. 

1940 m. pasitraukė į Vokietiją, dalyvavo  Lietuvių aktyvistų fronte.  Lietuvių aktyvistų fronto pakviestas pirmininkauti politikos - vienos iš 20 komisijų, turėjusių rengti projektus būsimam Lietuvos gyvenimui. 1941 m. grįžo į Lietuvą, dirbo Vilniaus universitete. 1943–1944 m. advokatas Kaune. 1944 m. pasitraukė iš Lietuvos ir kurį laiką gyveno Paryžiuje. 1949 m. persikėlė į JAV. Žurnalo „Margutis“ redaktorius, t. p. jo radijo laidų „Margučio radijas“ vadovas ir pranešėjas.

Vedė prancūzaitę Paule Le Digol (1911-2005), su kuria susipažino 1936 m. Paryžiuje. 1954 m. jiems gimė sūnus, būsimasis kompozitorius, poetas, dainininkas, tapytojas Povilas Dirmeikis.

 Bibliografija 
 Lietuva tironų pančiuose, su V. Rasteniu, 1947 m.

 Šaltiniai 

Kategorija:Lietuvos teisininkai
Kategorija:Lietuvos redaktoriai
Kategorija:Lietuvos diktoriai
Kategorija:JAV lietuvių bendruomenės veikėjai
Kategorija:Lietuvių aktyvistų fronto nariai